ΓΡΑΠΤΗ ΕΡΩΤΗΣΗ E-0676/01

υποβολή: Monica Frassoni (Verts/ALE) προς την Επιτροπή

(8 Μαρτίου 2001)

Θέμα: Κατασκευή αποβάθρας για το πάρκο αναψυχής Gardaland Castelnuovo del Garda (VR) Ιταλία

Απαντώντας στην ερώτηση Ε-2653/00(1) όπου μεταξύ άλλων εθίγετο το θέμα της ανάγκης ναποβληθεί στη διαδικασία της αξιολόγησης περιβαλλοντικών επιπτώσεων (ΑΠΕ) η κατασκευή μιας αποβάθρας στην όχθη της λίμνης προκειμένου να εξυπηρετηθεί το πάρκο αναψυχής Gardaland στην τοποθεσία Ronchi di Castelnuovo del Garda (VR), η Επιτροπή απάντησε αναφέροντας ότι η μελέτη κατασκευής μιας αποβάθρας δεν εμφανίζεται σε καμία κατηγορία μελετών που απαριθμούνται στα παραρτήματα των κοινοτικών οδηγιών όσον αφορά την ΑΠΕ.

Η παραλία την οποία αφορά η εν λόγω μελέτη περιλαμβάνεται όμως στην τοποθεσία SIC Basso Garda IT3210018, που προστατεύει το κομμάτι το οποίο καλύπτεται από καλαμώνα στο νότιο τμήμα της λίμνης.

Η εν λόγωποδομή που θα επέτρεπε την προσόρμιση των σκαφών της εταιρείας Navigarda με σκοπό την προσέλευση των επισκεπτών της Gardaland και μέσω της λίμνης, δεν έχει επομένως κανένα πραγματικό ενδιαφέρον για το κοινό και οι προτείνουσες αρχές δεν θα μπορούσαν να επικαλεσθούν επιτακτικούς λόγους δημοσίου συμφέροντος.

Δεν θεωρεί επομένως η Επιτροπή ότι η μελέτη της αποβάθρας δεν θα έπρεπε να αφορά την εν λόγω τοποθεσία SIC, λαμβάνονταςπόψη το ήδηψηλό επίπεδο γενικευμένηςποβάθμισης του παρόχθιου τμήματος της λίμνης Garda λόγω μαζικού τουρισμού;

Μπορεί η Επιτροπή να φροντίσει ώστε η εν λόγω τοποθεσία να μην πληγεί από περαιτέρω κατασκευαστικές μελέτες για τουριστικούς λόγους;

(1) ΕΕ C 136 E της 8.5.2001, σελ. 68.

Κοινή απάντηση του κ. Wallstrm εξ ονόματος της Επιτροπής στις γραπτές ερωτήσεις E-0676/01, E-0677/01 και E-0678/01

(11 Μαΐου 2001)

Συμπληρωματικά προς την απάντησή της στη γραπτή ερώτηση E-2653/2000(1) του αξιότιμου Μέλους του Κοινοβουλίου, όσον αφορά την κατασκευή μιας αποβάθρας στην όχθη της λίμνης Garda προς εξυπηρέτηση του πάρκου αναψυχής Gardaland, το οποίο βρίσκεται στην τοποθεσία Ronchi di Castelnuovo del Garda (επαρχία της Βερόνας), εντός του προτεινόμενου τόπου κοινοτικής σημασίας Basso Garda IT3210018 δυνάμει της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των ενδιαιτημάτων (φυσικοί οικότοποι στην οδηγία) καθώς και της άγριας πανίδας και χλωρίδας(2), η Επιτροπή επιθυμεί ναπογραμμίσει τα κατωτέρω.

Το άρθρο 6 της οδηγίας 92/43/ΕΟΚ προβλέπει απαιτήσεις προστασίας για τις ειδικές ζώνες διατήρησης. Σύμφωνα με τις διατάξεις του άρθρου 4 παράγραφος 5 της ίδιας οδηγίας, οι απαιτήσεις αυτές εφαρμόζονται επίσης στους τόπους κοινοτικής σημασίας μόλις αυτοί εγκριθούν σύμφωνα με τη διαδικασία που καθορίζεται στο άρθρο 4 παράγραφος 2, με βάση τον κατάλογο προτεινόμενων τόπων κοινοτικής σημασίας. Επί του παρόντος, δεν έχουν ακόμη προσδιορισθεί ειδικές ζώνες διατήρησης ούτε έχει εγκριθεί ο κατάλογος των τόπων κοινοτικής σημασίας. Εντούτοις, όσον αφορά τους προτεινόμενους τόπους κοινοτικής σημασίας, ιδίως όταν αυτοί στεγάζουν ενδιαιτήματα και είδη προτεραιότητας, τα κράτη μέλη έχουν ορισμένεςποχρεώσεις και οφείλουν να ενεργούν κατά τρόπο ώστε να μην διακυβεύονται οι στόχοι της οδηγίας. Ακόμη και ελλείψει κοινοτικού καταλόγου, συνιστάται στα κράτη μέλη τουλάχιστον να απέχουν από οιαδήποτε δραστηριότητα ενδέχεται να προκαλέσειποβάθμιση ενός προτεινόμενου τόπου.

Στον προτεινόμενο τόπο κοινοτικής σημασίας Basso Garda IT3210018 δενπάρχουν ενδιαιτήματα ή είδη προτεραιότητας. Ελλείψει τεκμηρίων καταγγελίας σχετικά με την εφαρμογή του κοινοτικού δικαίου, στη συγκεκριμένη περίπτωση δεν είναι δυνατόν επί του παρόντος να διαπιστωθεί παράβαση της οδηγίας 92/43/ΕΟΚ με βάση τις πληροφορίες που παρείχε το αξιότιμο Μέλος του Κοινοβουλίου.

Όσον αφορά τα οδικά έργα στα οποία αναφέρεται το αξιότιμο Μέλος του Κοινοβουλίου (δηλαδή, ο αυτοκινητόδρομος SS 450, από τη διασταύρωση με τονφιστάμενο αυτοκινητόδρομο SS 11 στο Cavalcaselle έως το ανατολικό τμήμα της παρακαμπτηρίου Peschiera del Garda, το τμήμα που συνδέει το χωριό Rovizza με το δυτικό τμήμα της ίδιας παρακαμπτηρίου, και η σύνδεση του Gardaland με τον αυτοκινητόδρομο A4 μέσω

μιας οδού ταχείας κυκλοφορίας τεσσάρων λωρίδων), τα έργα αυτά μπορεί να εμπίπτουν στις διατάξεις της κοινοτικής νομοθεσίας περί εκτίμησης των περιβαλλοντικών επιπτώσεων (ΕΠΕ) όπως αυτή ορίζεται στην οδηγία 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας 85/337/EOK για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον(3).

Η Επιτροπή δεν γνωρίζει την κατάσταση που περιγράφει το αξιότιμο Μέλος του Κοινοβουλίου και, για τον λόγο αυτό, θα προβεί στις κατάλληλες ενέργειες ώστε να συγκεντρώσει λεπτομερείς πληροφορίες και να εξασφαλίσει την τήρηση του κοινοτικού δικαίου.

Η Επιτροπή θα ήθελε να τονίσει ότι τα κράτη μέληποχρεούνται να μεριμνούν ώστε οι στόχοι του κοινοτικού δικαίου ως προς την ΕΠΕ να μην παρακάμπτονται μέσω του κερματισμού των έργων. Πρέπει να συνεκτιμώνται οι σωρευτικές επιπτώσεις των έργων όταν τα έργα αυτά, λαμβανόμενα συνολικά, ενδέχεται να έχουν σημαντικές επιπτώσεις στο περιβάλλον.

(1) ΕΕ C 136 E της 8.5.2001, σελ. 68.

(2) ΕΕ L 206 της 22.7.1992.

(3) ΕΕ L 73 της 14.3.1997.